Paastyd is ‘n tyd om ’n nuwe begin te maak en om te vergewe en te vergeet. En dis presies wat die nuutste uitgawe van Kuier vir almal bied. @elanaafrika spog met haar nuweling en vertel watter voorreg dit is om nou twee prinsessies te hê. Op bladsy 10 deel Natalie Martin as ’n voormalige dwelmverslaafde haar getuienis om aan almal weereens te bewys dat jy kan verander as jy wil.Die ware lewensdrama op bladsy 16 is ook ’n bewys aan baie dat as jy vrede maak met ‘n situasie, jy weer heel aan die ander kant kan uitkom. Ons spog ook met lekker inspirasiestories wat jou dié langnaweek aan die lees sal hou. Kom ons vier die Paasnaweek lekker deur die heerlike resepte wat ons voorhou, te probeer. Kry joune vandag sodat jy nie uitmis nie.